Document ID: /roh_data/filtered/fineweb-2-filterrobots_roh.jsonl.gz/61295

Ils scienziads recumondan d'applitgar laina dapli sco material da construcziun e product energetic, nua ch'i porta il pli grond avantatg ecologic en cumparegliaziun cun auters materials.
Plinavant duain ils dischavantatgs da la laina vegnir reducids, per exempel cun reducir la pulvra fina cun brischar laina. Latiers vulan ils scienziads nizzegiar ils guauds pli intensiv, damai ch'i ha adina dapli laina en ils guauds svizzers ed europeics.
Ins duai era risguardar l'entir viadi che la laina fetschia. L'import da laina possia avair gronda influenza sin l'ambient damai che questa laina na derivia betg adina da guauds che vegnian cultivads persistentamain.
RR novitads 12:00